**Razpis tekmovanja iz znanja biologije za Proteusovo priznanje,**

**šolsko leto 2019/2020**

Prirodoslovno društvo Slovenije organizira tekmovanje iz znanja biologije za osnovne šole za Proteusovo priznanje. Tekmovanje je organizirano na dveh nivojih – šolskem in državnem.

Na šolsko tekmovanje se lahko prijavite učenci 8. in 9. razredov osnovnih šol.

Tema tekmovanja v šolskem letu 2019/2020 bo **ČLOVEŠKA RIBICA IN JAMSKI EKOSISTEM,** učenci pa naj poznajo naslednjo tematiko:

* značilnosti kraških jam kot življenjski prostor podzemeljskih živali,
* zgradbo človeške ribice in njene prilagoditve na vodno jamsko okolje,
* razlike med obema podvrstama,
* razširjenost in evolucijski razvoj,
* zgodovino raziskovanja človeške ribice,
* prepoznajo najpomembnejše skupine živali, ki živijo v podzemnih jamah, njihove prilagoditve na življenje v kraškem podzemlju (posameznih vrst ni potrebno poznati),
* ogroženost podzemeljskih ekosistemov in varovanje virov pitne vode.

Dodatna gradiva in priporočeno literaturo za pripravo na tekmovanje bodo objavili na spletnih straneh <https://www.proteus.si/razpis-tekmovanja-iz-znanja-biologije-za-proteusovo-priznanje-solsko-leto-20192020/> najkasneje do 30. avgusta 2019.

Šolsko tekmovanje bo v sredo, 16. oktobra 2019 ob 13.00, državno pa v petek, 29. novembra 2019 ob 15.00. Šolsko tekmovanje bo trajalo 45 minut, državno pa 90 minut.